Zápisnica z 56. zasadnutia Súdnej rady Slovenskej republiky
z 10. decembra 2010

Prítomní:
1)	JUDr. Štefan Harabin – dostavil sa po začatí rokovania
2)	JUDr. Jana Bajánková – ospravedlnená 
3)	Doc. JUDr. Mária Bujňáková 
4)	JUDr. Igor Burger
5)	JUDr. Ján Burik  - ospravedlnený
6)	JUDr. Viliam Dohňanský 
7)	JUDr. Ida Hanzelová 
8)	JUDr. Daniel Hudák 
9)	JUDr. Peter Hulla 
10)	JUDr. Jozef  Janík - ospravedlnený
11)	JUDr. Helena Kožíková - ospravedlnená
12)	JUDr. Anna Marková  
13)	JUDr. Richard Molnár 
14)	JUDr. Bohumil Novák  
15)	JUDr. Juraj Sopoliga 
16)	JUDr. Gabriela Šimonová 
17)	JUDr. Daniela Švecová - ospravedlnená
18)	JUDr. Mária Usačevová

	Ing. Anna Žatková – vedúca Kancelárie Súdnej rady Slovenskej republiky 

56. rokovanie Súdnej rady Slovenskej republiky otvorila a viedla funkčne najstaršia členka Súdnej rady Slovenskej republiky (ďalej len "súdna rada") a zároveň skonštatovala, že súdna rada je uznášaniaschopná.  

Návrh programu zasadnutia bol členom súdnej rady predložený v písomnej podobe a po diskusii bol schválený nasledovný program zasadnutia:

1.	Voľba kandidáta na podpredsedu Najvyššieho súdu Slovenskej republiky                                 (1 Ksr 44-2/2010)

2.	Disciplinárny súd – výmena člena senátu (1 Ksr 244/2010)

3.	Návrh plánu práce Súdnej rady Slovenskej republiky na rok 2011 (1 Ksr 396/2010)

4.	Zdôvodnenie predsedu Krajského súdu v Banskej Bystrici k návrhu na skrátenie prípravnej praxe JUDr. Lucie Podrackej, justičnej čakateľky Krajského súdu v Banskej Bystrici (1 Ksr 334/2010)

5.	Návrh predsedu Najvyššieho súdu Slovenskej republiky na dočasné pridelenie                JUDr. Ley Márie Stovičkovej, sudkyne Krajského súdu v Trnave, na výkon funkcie sudcu na Najvyšší súd Slovenskej republiky (1 Ksr 400/2010)

6.	Žiadosť predsedníčky Ústavného súdu Slovenskej republiky o vydanie rozhodnutia k stáži sudkyne Okresného súdu Košice I na Ústavnom súde Slovenskej republiky, kde bude vykonávať funkciu poradkyne (1 Ksr 391/2010)

7.	Žiadosť predsedu Krajského súdu v Prešove o vymenovanie člena výberovej komisie na výberové konanie na obsadenie jedného voľného miesta predsedu senátu občianskoprávneho kolégia Krajského súdu v Prešove (1 Ksr 398/2010)

8.	Informácia Ministerstva spravodlivosti Slovenskej republiky týkajúca sa personálnych otázok  sudcov (1 Ksr 415/09, 392/2010)

9.	Pozmeňovacie návrhy k zákonu, ktorým sa mení a dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov a o zmene zákona                     č. 385/2000 Z. z.  sudcoch a prísediacich a o zmene a doplnení zákonov v znení neskorších predpisov zaslané predsedom Národnej rady Slovenskej republiky                  (1 Ksr 371/2010)

10.	Žiadosť JUDr. Romana Maťašovského o  preskúmanie zákonnosti a správnosti postupu sudcu Okresného súdu Bratislava V (Ssr 71/2010)

Rôzne:

11.	Disciplinárne návrhy ministerky spravodlivosti Slovenskej republiky predložené Ústavnému súdu Slovenskej republiky

12.	Antidiskriminačné žaloby sudcov

13.	Oznámenie JUDr. Jozefa Hrindáka o vzdaní sa funkcie sudcu z dôvodu odchodu do starobného dôchodku (1 Ksr 394/2010)

14.	Žiadosť Holandskej súdnej rady o poskytnutie informácií týkajúcich sa  finančných zmien v slovenskom súdnictve (1 Ksr 390/2010)

K programu zasadnutia:

Hlasovanie: 
Za:  12
Proti: 0
Zdržali sa: 0
Neprítomní: 6

Uznesenie č. 1087
Súdna rada Slovenskej republiky schvaľuje program 56. zasadnutia

Za overovateľa zápisnice bola navrhnutá JUDr. Gabriela Šimonová a za zapisovateľku Lucia Hučková.

Hlasovanie o overovateľovi zápisnice: JUDr. Gabriela Šimonová
Za: 11
Proti: 0
Zdržali sa: 1
Neprítomní: 6

Uznesenie č. 1088
Súdna rada Slovenskej republiky schvaľuje za overovateľa zápisnice JUDr. Gabrielu Šimonovú a za zapisovateľku zasadnutia Luciu Hučkovú.

Jednotlivé body programu súdna rada prerokovala s týmito závermi:

1.	Voľba kandidáta na podpredsedu Najvyššieho súdu Slovenskej republiky                                 (1 Ksr 44-2/2010)

Súdna rada otvorila rokovanie k bodu 1, a skonštatovala, že JUDr. Peter Paluda oznámil                  9. decembra 2010, že vyslovený súhlas s kandidatúrou na podpredsedu Najvyššieho súdu Slovenskej republiky berie späť. Súdna rada Slovenskej republiky v priestoroch Justičnej akadémie Slovenskej republiky detašované pracovisko Omšenie vyvolaním zistila, že      JUDr. Peter Paluda sa v priestoroch Justičnej akadémie Omšenie nenachádza. 

Uznesenie č. 1089
Súdna rada Slovenskej republiky berie na vedomie späť vzatie kandidatúry JUDr. Petra Paludu na podpredsedu Najvyššieho súdu Slovenskej republiky a ukončuje rokovanie o voľbe kandidáta na funkciu podpredsedu Najvyššieho súdu Slovenskej republiky.

2.	Disciplinárny súd – výmena člena senátu (1 Ksr 244/2010)

Členovia súdnej rady vzhľadom na vzdanie sa JUDr. Dany Kálnayovej funkcie členky disciplinárneho senátu 1 Ds hlasovali nasledovne:

Hlasovanie: 
Za: 12
Proti: 0
Zdržali sa: 0
Neprítomní: 6

Uznesenie č. 1090
Súdna rada Slovenskej republiky berie na vedomie vzdanie sa JUDr. Dany Kálnayovej funkcie členky disciplinárneho senátu 1 Ds a schvaľuje Dodatok č. 8 k Rozvrhu práce Disciplinárneho súdu Slovenskej republiky.

3.	Návrh plánu práce Súdnej rady Slovenskej republiky na rok 2011                               (1 Ksr 396/2010)

Členovia Súdnej rady po prerokovaní návrhu plánu práce Súdnej rady Slovenskej republiky na rok 2011 hlasovali nasledovne:

Hlasovanie:
Za: 12
Proti: 0
Zdržali sa: 0
Neprítomní: 6

Uznesenie č. 1091
Súdna rada Slovenskej republiky schvaľuje plán práce Súdnej rady Slovenskej republiky na rok 2011 s technickými pripomienkami.

4.	Zdôvodnenie predsedu Krajského súdu v Banskej Bystrici k návrhu na skrátenie prípravnej praxe JUDr. Lucie Podrackej, justičnej čakateľky Krajského súdu v Banskej Bystrici (1 Ksr 334/2010)

Členovia Súdnej rady po prerokovaní zdôvodnenia predsedu Krajského súdu v Banskej Bystrici k návrhu na skrátenie prípravnej praxe JUDr. Lucie Podrackej, justičnej čakateľky Krajského súdu v Banskej Bystrici hlasovali nasledovne:

Hlasovanie: 
Za: 12
Proti: 0
Zdržali sa: 0
Neprítomní: 6

Uznesenie č. 1092
Súdna rada Slovenskej republiky odkladá tento bod rokovania na ďalšie zasadnutie.

5.	Návrh predsedu Najvyššieho súdu Slovenskej republiky na dočasné pridelenie                JUDr. Ley Márie Stovičkovej, sudkyne Krajského súdu v Trnave, na výkon funkcie sudcu na Najvyšší súd Slovenskej republiky (1 Ksr 400/2010)

Členovia Súdnej rady po prerokovaní návrhu predsedu Najvyššieho súdu Slovenskej republiky na dočasné pridelenie JUDr. Ley Márie Stovičkovej, sudkyne Krajského súdu v Trnave, na výkon funkcie sudcu na Najvyšší súd Slovenskej republiky hlasovali nasledovne:

Hlasovanie:
Za: 12
Proti: 0
Zdržali sa: 0
Neprítomní: 6

Uznesenie č. 1093
Súdna rada Slovenskej republiky dočasne prideľuje JUDr. Leu Máriu Stovičkovú, sudkyňu Krajského súdu v Trnave, na výkon funkcie sudcu na Najvyšší súd Slovenskej republiky               na dobu od 1. januára 2011 do 30. júna 2011.

6.	Žiadosť predsedníčky Ústavného súdu Slovenskej republiky o vydanie rozhodnutia k stáži sudkyne Okresného súdu Košice I na Ústavnom súde Slovenskej republiky, kde bude vykonávať funkciu poradkyne (1 Ksr 391/2010)

Členovia Súdnej rady po prerokovaní žiadosti predsedníčky Ústavného súdu Slovenskej republiky o vydanie rozhodnutia k stáži sudkyne Okresného súdu Košice I na Ústavnom súde Slovenskej republiky, kde bude vykonávať funkciu poradkyne hlasovali nasledovne:

Hlasovanie:
Za: 12
Proti: 0
Zdržali sa: 0
Neprítomní: 6

Uznesenie č. 1094
Súdna rada Slovenskej republiky schvaľuje stáž JUDr. Dany Bystrianskej, sudkyne Okresného súdu Košice I na Ústavnom súde Slovenskej republiky, ktorú bude vykonávať od  1. januára 2011 do 31. decembra 2011.

7.	Žiadosť predsedu Krajského súdu v Prešove o vymenovanie člena výberovej komisie na výberové konanie na obsadenie jedného voľného miesta predsedu senátu občianskoprávneho kolégia Krajského súdu v Prešove (1 Ksr 398/2010)

Členovia Súdnej rady po prerokovaní žiadosti predsedu Krajského súdu v Prešove o vymenovanie člena výberovej komisie na výberové konanie na obsadenie jedného voľného miesta predsedu senátu občianskoprávneho kolégia Krajského súdu v Prešove hlasovali nasledovne:

Hlasovanie: JUDr. Viliam Dohňanský
Za: 11
Proti: 0
Zdržali sa: 1
Neprítomní: 6

Hlasovanie: Náhradník JUDr. Juraj Sopoliga
Za: 11 
Proti: 0
Zdržali sa: 1
Neprítomní: 6

Uznesenie č. 1095
Súdna rada Slovenskej republiky schvaľuje za člena výberovej komisie na výberové konanie na obsadenie jedného voľného miesta predsedu senátu občianskoprávneho kolégia Krajského súdu v Prešove JUDr. Viliama Dohňanského, za náhradníka JUDr. Juraja Sopoligu.

8.	Informácia Ministerstva spravodlivosti Slovenskej republiky týkajúca sa personálnych otázok  sudcov(1 Ksr 415/09, 392/2010)

Súdna rada Slovenskej republiky berie na vedomie informáciu Ministerstva spravodlivosti Slovenskej republiky týkajúcu sa personálnych otázok sudcov. – zoznam sudcov, ktorí v roku 2010 a 2011 dovŕšili, resp. dovŕšia 65 rokov veku a požiada predsedov krajských súdov o podanie informácie, koľko sudcov odchádza k 31. decembru 2010 z výkonu funkcie, ako je zabezpečené pokračovanie v začatých konaniach a aké je zvýšenie počtu reštančných vecí za roky 2008, 2009 a 2010.

Rokovanie o ďalších bodoch viedol predseda súdnej rady.

9.	Pozmeňovacie návrhy k zákonu, ktorým sa mení a dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov a o zmene zákona č. 385/2000 Z. z.  sudcoch a prísediacich a o zmene a doplnení zákonov v znení neskorších predpisov zaslané predsedom Národnej rady Slovenskej republiky (1 Ksr 371/2010)

Členovia Súdnej rady po prerokovaní pozmeňovacích návrhov k  zákonu, ktorým sa mení a dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov a o zmene zákona č. 385/2000 Z. z.  sudcoch a prísediacich a o zmene a doplnení zákonov v znení neskorších predpisov zaslané predsedom Národnej rady Slovenskej republiky hlasovali nasledovne:

Hlasovanie:
Za: 10
Proti: 0
Zdržali sa: 0
Neprítomní: 8

Uznesenie č. 1096
Súdna rada Slovenskej republiky považuje zníženie platov sudcov za zásah do zákonnej garancie nezávislosti súdnictva.
Z ústavného postavenia sudcov a princípu nezávislosti súdnictva v právnom štáte vyplýva rozdielny prístup k platovým reštrikciám voči sudcom a predstaviteľom zákonodarnej moci. Zásah do materiálneho zabezpečenia sudcov garantovaného zákonom nesmie byť svojvoľný a musí vychádzať zo zásady proporcionality a odôvodnenosti zásahu výnimočnými okolnosťami, ako to vyplýva z rozhodovacej praxe ústavných súdov Slovenskej republiky, Českej republiky a Poľska, týkajúcej sa možnosti znižovania platov sudcov všeobecných súdov.

10.	Žiadosť JUDr. Romana Maťašovského o  preskúmanie zákonnosti a správnosti postupu sudcu Okresného súdu Bratislava V (Ssr 71/2010)

Vedúca Kancelárie Súdnej rady Slovenskej republiky uviedla, že k predmetnému bodu bol pozvaný i podpredseda Okresného súdu Bratislava V, ktorý  požiadal vedúcu Kancelárie Súdnej rady Slovenskej republiky, aby tlmočila súdnej rade ospravedlnenie jeho neprítomnosti na dnešnom rokovaní s tým, že v prípade preloženia prerokovania tohto bodu na iné zasadnutie súdnej rady, je ochotný sa ho zúčastniť.

Členovia súdnej rady po prerokovaní žiadosti JUDr. Romana Maťašovského o preskúmanie zákonnosti a správnosti postupu sudcu Okresného súdu Bratislava V hlasovali nasledovne:

Hlasovanie:
Za: 10
Proti: 0
Zdržali sa: 0
Neprítomní: 8

Uznesenie č. 1097
Súdna rada Slovenskej republiky odkladá tento bod rokovania s tým, že pozve podpredsedu Okresného súdu Bratislava V na najbližšie zasadnutie Súdnej rady Slovenskej republiky.

11.	Disciplinárne návrhy ministerky spravodlivosti Slovenskej republiky predložené Ústavnému súdu Slovenskej republiky

Členovia Súdnej rady po prerokovaní disciplinárnych návrhov ministerky spravodlivosti Slovenskej republiky predložené Ústavnému súdu Slovenskej republiky prijali nasledovné uznesenie:

Hlasovanie:
Za: 10
Proti: 0
Zdržali sa: 0
Neprítomní: 8

Uznesenie č. 1098
Súdna rada Slovenskej republiky je znepokojená opakovanými politickými zásahmi ministerky spravodlivosti Slovenskej republiky do prebiehajúceho konania Krajského súdu v Bratislave sp. zn. 3S 314/10 vo veci preskúmania zákonnosti rozhodnutia ministerstva financií Slovenskej republiky o sankcii uloženej Najvyššiemu súdu Slovenskej republiky vo veci auditu tohto súdu, ako aj podaním disciplinárneho návrhu proti predsedovi súdu.

Podanie disciplinárneho návrhu pred právoplatným rozhodnutím súdu v konkrétnej veci je prejudikovaním zodpovednosti predsedu Najvyššieho súdu Slovenskej republiky za skutky, ktorých opodstatnenosť sa musí najskôr vyriešiť v správnom a následnom súdnom konaní o preskúmanie zákonnosti rozhodnutia, osobitne v situácii, ak príslušný súd odložil vykonateľnosť predmetného rozhodnutia o uloženej sankcii. 

Súdna rada Slovenskej republiky preto vyzýva ministerku spravodlivosti Slovenskej republiky, aby podanými disciplinárnymi návrhmi proti predsedovi Najvyššieho súdu Slovenskej republiky nezasahovala do prebiehajúceho súdneho konania.
Za politický zásah považuje Súdna rada aj podanie návrhu na disciplinárne konanie za údajné nesprávne rozhodnutia predsedu súdu o rozvrhu práce, hoci neboli zistené žiadne rozhodnutia o vylúčení sudcov vo veciach, ktorých sa týkali zmeny rozvrhu práce. 

12.	Antidiskriminačné žaloby sudcov

Členovia Súdnej rady po prerokovaní antidiskriminačných žalôb sudcov prijali nasledovné uznesenie:

Hlasovanie:
Za: 10
Proti: 0
Zdržali sa: 0
Neprítomní: 8

Uznesenie č. 1099
Súdna rada Slovenskej republiky konštatuje, že podávanie tzv. antidiskriminačných žalôb vychádza jednoznačne z nálezu Ústavného súdu Slovenskej republiky, ktorý je právne záväzný pre každý štátny orgán, keďže konštatoval protiústavnosť platovej úpravy sudcov Špeciálneho súdu oproti sudcom všeobecných súdov, preukázaním existencie neprípustnej platovej diskriminácie sudcov, v dôsledku čoho vzniká nárok na peňažnú satisfakciu v zmysle tzv. antidiskriminačného zákona. 

Zdôrazňuje, že Súdna rada Slovenskej republiky, ako aj Plénum Najvyššieho súdu Slovenskej republiky opakovane upozorňovali na diskriminačný charakter platovej úpravy rozlišujúcej odmeňovanie sudcov Špeciálneho súdu a ostatných sudcov, ktorá zostala bez odozvy, pričom nenaznačila možné riešenia odstránenia diskriminácie.

Súdna rada Slovenskej republiky vzhľadom na to, že vládna moc nemá záujem vyriešiť diskriminačné žaloby dotknutých sudcov, prípadným mimosúdnym riešením, čo umožňuje procesný predpis, neodporúča podávanie opravného prostriedku v antidiskriminačných žalobách, nakoľko v  prípade neúspechu v súdnom konaní by došlo k výraznému navýšeniu trov konania i k prieťahom pri riešení uspokojenia uplatneného nároku.

Rôzne:

13.	Oznámenie JUDr. Jozefa Hrindáka o vzdaní sa funkcie sudcu z dôvodu odchodu do starobného dôchodku (1 Ksr 394/2010)

Členovia Súdnej rady po prerokovaní oznámenia JUDr. Jozefa Hrindáka o vzdaní sa funkcie sudcu z dôvodu odchodu do starobného dôchodku prijali nasledovné uznesenie:

Uznesenie č. 1100
Súdna rada Slovenskej republiky berie na vedomie oznámenie JUDr. Jozefa Hrindáka o vzdaní sa funkcie sudcu z dôvodu odchodu do starobného dôchodku.

14.	Žiadosť Holandskej súdnej rady o poskytnutie informácií týkajúcich sa  finančných zmien v slovenskom súdnictve (1 Ksr 390/2010)
Súdna rada Slovenskej republiky berie na vedomie odpoveď na otázky k žiadosti Holandskej súdnej rady o poskytnutie informácií týkajúcich sa finančných zmien v slovenskom súdnictve.

15.	Zmena člena výberovej komisie na výberové konanie na obsadenie jedného voľného miesta sudcu občianskoprávneho kolégia Najvyššieho súdu Slovenskej republiky (1 Ksr 377/2010)

Členovia Súdnej rady po prerokovaní žiadosti predsedu Najvyššieho súdu Slovenskej republiky navrhli za člena výberovej komisie na výberové konanie na obsadenie jedného voľného miesta sudcu občianskoprávneho kolégia Najvyššieho súdu Slovenskej republiky namiesto JUDr. Daniely Švecovej JUDr. Vieru Petríkovú a  hlasovali nasledovne:

Hlasovanie:
Za: 10
Proti: 0
Zdržali sa: 0
Neprítomní: 8

Uznesenie č. 1101
Súdna rada Slovenskej republiky schvaľuje namiesto JUDr. Daniely Švecovej za člena výberovej komisie na výberové konanie na obsadenie jedného voľného miesta sudcu občianskoprávneho kolégia Najvyššieho súdu Slovenskej republiky JUDr. Vieru Petríkovú.

Overovateľ:									Zapísala: